Аристотэль

Аристотэль — сирегреконь философсь ди полиматсь. Сонь сёрматфксонза вельхтяйхть эрь кодама предметт, конатнень эса улихть ешшошилонь тонадоматне, философиясь, лингвистикась, экономикась, политикась, психологиясь ди сетеньсь. Афиттонь лицейса философиянь перипатетонь школать ушедоманц коряс сон ушедозе сяда оцю аристотэлень традициять, кона меле путозе ушетксть тяниень пингть тонадомань эвондаманцты.

Аф лама содаф Аристотелонь эряфонц колга. Шачсь Стагира ошса Грециять пелеве ширеса классикань пингста. Аляц, Никомах, кулось, мзярда Аристотель ульсь идькс, и сонь касфтозе оцюнясь. 17 или 18 кизоса сон сувась Платононь Академияв Афиттаса и ащесь тоса 37 кизос (347 к. м. п. к.) самс. Платононь куломдонза меле Аристотель кадозе Афинать и, Филипп II Македононь эняльдеманц коряс, тонафнезе цёранц Олександр Оцють 343 к. м. п. инголе. Лицейса сон тись библиотека, кона лездсь тейнза нолдамс сяттнень эзда лама книганц папирусса сёрматфкст лангса.

Вчёк Аристотель сёрмадсь лама элегантнай трактатт и диалогт публиковамать инкса, аньцек колмоце пяльксонц малава сонь ушетксоц ванфтовсь, конатнень эзда фкясь ашезь арьсев публиковама. Аристотель макссь сложнай синтез различнай философиятнень эзда, конат эрясть инголенза. Сонь тонафтоманза ди тонафтомань методонза ульсть оцю влияния марнек масторлангса, и лядыхть тяниень пингонь философскяй дискуссиянь предметкс.

Аристотелонь ванонза пяк кемокстазь средневеконь тонафтомать. Физиконь науканц влияниец сяськсь педа-пес антикиста ди кунардонь средневековьяста Ренессансти, ди сон ашезь полафнево систематическяйста сявомок Просвещениять ди теориятнень, кода классиконь механикать, ушедоманц самс. Сон повтсь средневековой пингонь иудейско-исламонь философиять лангс, кода ди кристошить богословиеть лангс, сембода пяк ранняй церьковань неоплатонизмать и католиконь церьковань школастическяй традициять лангс.

Средневеконь мусульманскяй учёнайхнень ёткса Аристотель шнафоль кода "Васенце тонафтысь", а средневеконь христианскяйхнень ёткса, кода Фома Акунинскяй, кода аньцек "Философ", а поэтсь Данте лемнезе сонь "содафнень азорокс". Сонь произведениянзон эса содаф сембода кунардонь формальнай логикань тонафтомась, и синь тонафнезь средневеконь тонафтыхне, кода Пётр Абелард и Жан Буридан. Аристотелонь влияниец логикань лангс мольсь 19-це сядокизоть самс. Тяда башка, сонь этикац, хуш сон фалу ульсь влиятельнай, кассь одкстоптомань кизефкс вирень этикань тяниень пингть эвондаманц мархта.

 Кяльвалсь 
 Aesop (1998). The Complete Fables By Aesop. Translated by Temple, Olivia; Temple, Robert. Penguin Classics. ISBN 978-0-14-044649-4.
 Aird, W. C. (2011). "Discovery of the cardiovascular system: from Galen to William Harvey". Journal of Thrombosis and Haemostasis. 9: 118–129. doi:10.1111/j.1538-7836.2011.04312.x. PMID 21781247. S2CID 12092592.
 Allain, Rhett (21 March 2016). "I'm So Totally Over Newton's Laws of Motion". Wired. Retrieved 11 May 2018.
 Anagnostopoulos, Georgios (2013). A Companion to Aristotle. Wiley-* Blackwell. ISBN 978-1-118-59243-4.
 Annas, Julia (2001). Classical Greek Philosophy. Oxford University Press. ISBN 978-0-19-285357-8.
 Aquinas, Thomas (2013). Summa Theologica. e-artnow. ISBN 978-80-7484-292-4.
 Aristoteles (31 January 2019) [1831]. Bekker, Immanuel (ed.). "Aristotelis Opera edidit Academia Regia Borussica Aristoteles graece". apud Georgium Reimerum. Retrieved 31 January 2019 – via Internet Archive.

 Лятфтамат 

Категорие:Философтне